./data/phi0474/phi057/phi0474.phi057.perseus-lat1.xml
M. Tullius Cicero
quam ille hoc non probare mihi quidem visus est, quam illam νέκυιαν, ut tu appellas, timere! huic ego in multo       sermone epistulam ad me Caesaris ostendi, eam cuius exemplum ad te antea       misi, rogavique ut interpretaretur quid esset quod ille scriberet consilio meo se uti velle, gratia, dignitate, ope rerum omnium respondit se non dubitare quin et opem et gratiam meam ille ad pacificationem       quaereret  utinam aliquod  in hac miseria rei publicae πολιτικὸν opus efficere et navare mihi liceat! Matius quidem       et illum in ea sententia esse confidebat et se auctorem fore pollicebatur  pridie autem apud me Crassipes fuerat qui se pridie Non  Martias       Brundisio profectum atque ibi Pompeium reliquisse dicebat,       quod etiam qui viii Idus illinc profecti erant nuntiabant; illa vero omnes       in quibus etiam Crassipes qui pro prudentia potuit attendere,       sermones minacis, inimicos optimatium, municipiorum hostis, meras proscriptiones, meros Sullas; quae Lucceium loqui, quae totam Graeciam, quae vero Theophanem!